डॉक सारांशित करण्यासाठी: "भाजप अजनूही वेट अँड वॉचच्या भूमिकेत आहे. इतक्यात सत्तास्थापनेचा दावा करण्याची आम्हाला घाई नाही. उद्या-परवा शपथविधी होण्याची शक्यता नाही. चर्चेची दारं आम्ही नाही, शिवसेनेनं बंद केली, त्यामुळे सेनेनं अनुकुलता दाखवल्यानंतरच पुढची चर्चा होणार," असं या नेत्यानं म्हटलंय. 

"अडीच वर्षे मुख्यमंत्री पदाचा शब्द अजिबात दिला नव्हता, पद आणि जबाबदार यांच्यात मुख्यमंत्रिपद येत नाही. जोपर्यंत चर्चा एका ठराविक पातळीवर जात नाही तोपर्यंत दिल्लीतून कुणी येणार नाही. चर्चेला सुरुवात झाल्यांनंतर त्यांच्या मागण्यांवर विचार करता येईल." असंही या वरिष्ठ नेत्यानं स्पष्ट केलं आहे. "आमचं ठरलंय" म्हणत शिवसेना-भाजपनं एकत्रपणे विधानसभेच्या निवडणुका तर लढवल्या, पण आता सरकार स्थापनेबाबत मात्र दोन्ही पक्षांचं काहीच ठरताना दिसत नाहीये. भाजपच्या वरिष्ठ नेत्यानं दिलेली ही माहिती पाहता हा तिढा लवकर न सुटण्याची चिन्हं आहेत.

निवडणुकांचे निकाल लागून दहा दिवस उलटून गेले आहेत. निवडणुकीत भाजपने 105 तर शिवसेनेने 56 जागा जिंकल्या आहेत. याचाच अर्थ शिवसेना-भाजप युतीला 161 जागा, म्हणजेच बहुमत मिळालं आहे. तरीही सरकार स्थापनेचा दावा करण्यात आला नाहीये. 

लोकसभा निवडणुकीच्या वेळेस युतीचा जो 50-50 फॉर्म्युला ठरला होता, त्यानुसारच सत्ता वाटप व्हायला हवं, ही शिवसेनेची प्रमुख मागणी आहे. या 50-50 फॉर्म्युल्यामध्ये अडीच-अडीच वर्षं मुख्यमंत्रिपद या मुद्द्यावर शिवसेना अडून बसली आहे. "भाजपनं शब्द फिरवला आहे," असा आरोप शिवसेना खासदार संजय राऊत पत्रकार परिषदांमधून करत आहेत. 

दुसरीकडे दिवाळी मेळाव्यामध्ये पत्रकारांशी अनौपचारिक संवाद साधताना देवेंद्र फडणवीस यांनी शिवसेनेला अडीच वर्षं मुख्यमंत्रिपदाचा शब्द दिलाच नव्हता, अशी भूमिका घेतली. 

भाजप-शिवसेनेमध्ये हा संघर्ष सुरू असताना काँग्रेसमधील एका गटानं शिवसेनेला सत्ता स्थापनेसाठी पाठिंबा देता येऊ शकतो, अशी भूमिका घेतली. काँग्रेसचे ज्येष्ठ नेते हुसेन दलवाई यांनी तसं पत्रच काँग्रेस अध्यक्षा सोनिया गांधींना लिहिलं. 

भाजप असो वा काँग्रेस-राष्ट्रवादी आघाडी, शिवसेनेला सोबत घेतल्याशिवाय कोणालाच सरकार स्थापन करता येणार नाही हे स्पष्ट आहे. 

त्यातच सोमवारी (4 नोव्हेंबर) देवेंद्र फडणवीस यांनी दिल्लीमध्ये भाजप अध्यक्ष अमित शाह यांची भेट घेतली. अवकाळी पावसामुळे शेतकऱयांचं जे नुकसान झालं आहे, त्यासंबंधी केंद्राकडून मदत मागण्यासाठी अमित...\nडॉक सारख्याच भाषेत सारांश:
महाराष्ट्रातला सत्तापेच अजून कायम राहणार अशी चिन्हं असून शिवसेनेप्रमाणेच भारतीय जनता पक्षही ताठर भूमिका घेण्याच्या मानसिकतेत असल्याचं भाजपच्या एका वरिष्ठ नेत्यानं नाव न सांगण्याच्या अटीवर माध्यमांशी बोलताना म्हटलंय.